**รถไฟใต้ดินมิวนิก** (เยอรมัน: *U-Bahn München* *อูบาห์น มึนเชิน*) เป็นระบบขนส่งมวลชนขนาดใหญ่ในเมืองมิวนิก ประเทศเยอรมนี เริ่มดำเนินการในปี ค.ศ. 1971 โดยบริษัทขนส่งมิวนิก (*Münchner Verkehrsgesellschaft, MVG*) ปัจจุบันมีจำนวน 7 เส้นทาง 96 สถานี ระยะทางทั้งสิ้น 95 กิโลเมตร (59 ไมล์)

เส้นทางในปัจจุบัน
-----------------

โครงข่ายรถไฟใต้ดินมิวนิก ค.ศ. 2008โครงข่ายรถไฟใต้ดินมิวนิก ค.ศ. 2008
โครงข่ายรถไฟใต้ดินมิวนิก ตามลักษณะภูมิประเทศ ค.ศ. 2010โครงข่ายรถไฟใต้ดินมิวนิก ตามลักษณะภูมิประเทศ ค.ศ. 2010
ปัจจุบันมีจำนวน 7 เส้นทาง 96 สถานี ระยะทางทั้งสิ้น 95 กิโลเมตร (59 ไมล์)

|  |  |
| --- | --- |
| U1 | **โอลึมเพีย-ไอน์เคาฟส์เซ็นทรุม** — **มังฟาลพลัทซ์** |
| U2 | **เฟลท์มอคิง** — **เมสเซชตัทออสท์** |
| U3 | **โมซัค** — **เฟือร์สเทินรีทเวสท์** |
| U4 | **เวสท์เอ็นท์ชตรัสเซอ** — **อาราเบลลาพาร์ก** |
| U5 | **ไลเมอร์พลัทซ์** — **นอยแพร์ลัคซืท** |
| U6 | **การ์ชิง-ฟอร์ชุงเซ็นทรุม** — **คลีนีคุมโกรสฮาเดิร์น** |
| U7 | **เวสท์ฟรีทโฮฟ** — **นอยแพร์ลัคเซ็นทรุม** |

โครงข่ายมีระยะทางทั้งสิ้น 95 กิโลเมตร (59 ไมล์) มีสถานีจำนวน 100 สถานี (เมื่อนับรวมสถานีเปลี่ยนเส้นทาง) สถิติผู้โดยสารปี ค.ศ. 2012 อยู่ที่ 378 ล้านคน รถไฟใช้ความเร็วสูงสุดที่ 80 กิโลเมตรต่อชั่วโมง

* สายอู 1 (สถานี Candidplatz)สายอู 1  
 (สถานี Candidplatz)
* สายอู 2 (สถานี Trudering)สายอู 2  
 (สถานี Trudering)
* สายอู 3 (สถานี Olympiazentrum)สายอู 3  
 (สถานี Olympiazentrum)
* สายอู 4 (สถานี Theresienwiese)สายอู 4  
 (สถานี Theresienwiese)
* สายอู 5 (สถานี Neuperlach Süd)สายอู 5  
 (สถานี Neuperlach Süd)
* สายอู 6 (สถานี Garching)สายอู 6  
 (สถานี Garching)
* สายอู 7 (สถานี Westfriedhof)สายอู 7  
 (สถานี Westfriedhof)

การขยาย
-------

### การขยายระบบในปัจจุบัน

**U6 (ทิศเหนือ) :** การปรับปรุงสถานีเฟริทมานิง
ต้องมีสถานีรถไฟฟ้าใต้ดินขนาดที่ใหญ่กว่านี้ในละแวกสนามกีฬาอัลลิอันซ์อาเรนาใหม่ ชานชลาใหม่ที่ 2 ถูกสร้างขึ้น และชานชลาเก่าถูกย้ายไปทางเหนืออีกประมาณ 100 เมตร สะพานเดินข้ามได้ถูกสร้างขึ้นเพื่อที่จะได้เข้าถึงชานชลาได้ง่ายขึ้น นอกจากนี้ยังมีการสร้างรางรถเพิ่มอีกด้วย เริ่มสร้างเมื่อ 10 ตุลาคม 2002 และเปิดให้บริการใน 4 พฤษภาคม 2005
**U3/U6:** การปรับปรุงสถานีมารีนพลัทซ์
จากการเพิ่มขึ้นของการจราจรและการสร้างสนามกีฬาอัลลิอันซ์อาเรนาใหม่ทำให้มีความจำเป็นจะต้องขยายสถานีนี้ ซึ่งเป็นสถานีเปลี่ยนรถขนาดใหญ่ จึงมีการสร้างอุโมงค์ทางเดินเพิ่มขึ้นเพื่อที่จะให้มีการกระจายผู้โดยสารที่จะไปต่อรถ S-Bahn. โดยสร้างขนานกับชานชลาที่มีอยู่แล้ว เริ่มสร้างเมื่อ 27 พฤษภาคม 2003 และเปิดให้บริการใน 29 พฤษภาคม 2006
**U6 (ทิศเหนือ) :** ขยายเส้นทาง**การ์ชิง-โฮคบรึค - การ์ชิง - การ์ชิง-ฟอร์ชุงเซนทรุม**
การขยายครั้งนี้ผ่านเมืองการชิงซึ่งมีมหาวิทยาลัยเทคโนโลยีแห่งมิวนิกวิทยาเขตการ์ชิงและสถาบันวิจัยอื่นๆตั้งอยู่ ให้เข้าถึงระบบรถไฟฟ้าใต้ดิน เริ่มสร้างเมื่อ 2 เมษายน 2001 และเปิดให้บริการใน 14 ตุลาคม 2006
**U3 (ทิศเหนือ) :** ขยายเส้นทาง**โอลึมเปียเซนทรุม - โอเบอร์วีเซนเฟลด์ - โอลึมเปีย-ไอน์เคาฟ์เซนทรุม**
เริ่มสร้างเมื่อ 5 มิถุนายน 2001 และเปิดให้บริการใน 28 ตุลาคม 2007
**U3 (ทิศเหนือ) :** ขยายเส้นทาง**โอลึมเปีย-ไอน์เคาฟ์เซนทรุม - โมซาเคอร์ ซังค์-มาร์ตินส์-พลัทซ์ - โมซัค**
เริ่มสร้างเมื่อ 7 สิงหาคม 2004 และเปิดให้บริการใน 11 ธันวาคม 2010
### การขยายระบบในอนาคต

**U1 (ทิศใต้) :** ขยายเส้นทาง มังฟาลพลัทซ์ - เลารินพลัทซ์ - โรงพยาบาลฮาร์ลาคิง
เป็นโครงการที่ค่อนข้างล่วงหน้าไปมาก และเนื่องจากมีการคาดการณ์ผู้โดยสารว่ามีไม่มาก จึงทำให้หยุดโครงการนี้และให้ใช้รถรางจากสถานีชวานเซชตราเซอแทน

**U1 (ทิศเหนือ) :** ขยายเส้นทาง โอลึมเปีย-ไอน์เคาฟ์เซนทรุม - ฟาซาเนอรี (S) - เฟลด์มอคิง - ฮาเซนแบร์กึล นอร์ด

**U3 (ทิศตะวันตก) :** ขยายเส้นทาง โมซัค - *วาลด์ฮอร์นชตราซเซอ* - อุนเทอร์เมนซิง (S)

**U4 (ทิศตะวันออก) :** ขยายเส้นทาง อาราเบลลาพาร์ค - โคซิมาพาร์ค - ฟีเดลีโอพาร์ค - เองกึลชาลคิง (S)
โครงการนี้มีขึ้นพร้อมกับการขยาย S-Bahn สาย S8 จากบนดินลงสู่ใต้ดินจากสถานีอุนเทอร์เฟอริง (S) จนไปถึง ลอยช์เทนแบร์กกริง (S).

**U5 (ทิศตะวันตก) :** ขยายเส้นทาง ไลเมอร์พลัทซ์ - วิลลีบาลด์ชตราซเซอ - อัม คนี - พาซิง (S)
แม้เส้นทางนี้จะได้รับการอนุมัติแล้ว แต่ก็ยังคงมีข้อถกเถียงกันอยู่ว่าจะมีประโยชน์มากเพียงใด เนื่องจากสายนี้จะวิ่งขนานกับ S-Bahn และรถรางสาย 19 โดยบางส่วนเห็นว่าการขยายโดยผ่าน บลูเมเนา โดยมีเพิ่มอีก 5-6 สถานี จะทำให้พื้นที่ที่ห่างไกลจาก S-Bahn เข้าถึงได้มากขึ้น

**U6 (ทิศใต้) :** ขยายเส้นทาง คลีนิคุมโกรซฮาเดิร์น - มาร์ตินสรีด
จะเริ่มสร้างปลายปี 2016 แล้วเสร็จในปี 2020

**U6 (ทิศเหนือ) :** ขยายเส้นทาง การ์ชิง-ฟอร์ชุงเซนทรุม - ฮาลแบร์กโมส - ท่าอากาศยานนานาชาติมิวนิก

**U9 สายลัด:** มาร์ตินสรีด - อิมเพลอชตราซเซอ - สถานีกลาง - พินาโคเทค - กีเซลาชตราซเซอ - การ์ชิง-ฟอร์ชุงเซนทรุม

ในวันที่ 11 กุมภาพันธ์ 2014, SWM/MVG ได้ประกาศรายละเอียดการสร้างสายรถไฟทางลัดสายใหม่  ซึ่งจะเรียกว่า U9 โดยสายนี้จะช่วยกระจานผู้โดยสารที่แน่นขนัดจากสาย U1/U2/U7/U8 และ U3/U6 โดยเฉพาะอย่างยิ่งที่สถานีเปลี่ยนรถอย่าง *เซนดลิงเกอร์ ทอร์* (U1/U2/U7/U8 และ U3/U6), *สถานีกลาง* (U1/U2/U7/U8 และ U4/U5), และ *โอเดออนพลัทซ์* (U3/U6 และ U4/U5), และจะช่วยร่นเวลาการเดินทางจาก *สถานีกลาง* และ สนามกีฬาอัลลิอันซ์อาเรนา โดยไม่ต้องเปลี่ยนรถไฟที่สถานีมารีนพลัทซ์หรือโอเดออนพลัทซ์อีกต่อไป มีการคาดการณ์ว่าสาย U9 จะมีผู้โดยสารรปีละ 10 ล้านคนโดยใช้งบประมาณ 250 ถึง 360 ล้านยูโรคาดว่าแล้วเสร็จในปี 2025 หากงบประมาณได้รับการอนุมัติ

**U10:** ฮาร์ทฮอฟ - มึนช์เนอร์ ไฟรไฮต์ - โอเดออนพลัทซ์ - เซนดลิงเกอร์ ทอร์ - ฮาราส
เป็นสายกระจายผู้โดยสารสายที่ 3 สำหรับสถานีปลายทางยังไม่กำหนด

**U11:** โอลึมเปีย-ไอน์เคาฟ์เซนทรุม - เวสต์ฟรีดฮอฟ - สถานีกลาง - เซนดลิงเกอร์ ทอร์ - อินสบรูกเกอร์ ริง
เป็นสายกระจายผู้โดยสารสายที่ 4 สำหรับสถานีปลายทางยังไม่กำหนด

**U12:** ฮาร์ทฮอฟ - เทเรซีนชตราซเซอ - สถานีกลาง - เทเรซีนวีเซอ - อิมเพลอชตราซเซอ - ฮาราส
เป็นสายกระจายผู้โดยสารสายที่ 5

ดูเพิ่ม
-------

* รายชื่อสถานีรถไฟใต้ดินมิวนิก
* รถไฟเร็วเขตเมืองมิวนิก
* รถรางมิวนิก
* รายชื่อระบบขนส่งมวลชนความเร็วสูง

หมายเหตุ
--------

1. ↑  There are 100 stations, counting connecting/transfer stations twice; there are 96 stations counting all stations once.

อ้างอิง
-------

1. 1 2 3 4 5 6 7 8 9 10 11 12  "MVG in figures" (PDF). *mvg-mobil.de* (pdf) (ภาษาอังกฤษ). Münchner Verkehrsgesellschaft mbH (MVG) Marketing. June 2013. คลังข้อมูลเก่าเก็บจากแหล่งเดิม (PDF)เมื่อ 2013-10-04. สืบค้นเมื่อ 2013-10-02.
2. ↑  "Projekt U9-Spange" [U9 Link Project] (PDF). *MVG Informationen für die Medien*. Stadtwerke München. 2014-02-11. คลังข้อมูลเก่าเก็บจากแหล่งเดิม (PDF)เมื่อ 2014-03-09. สืบค้นเมื่อ 2015-01-02.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **รถไฟใต้ดินมิวนิก**

* Munich Verkehrsgesellschaft
* Pictures of the Munich U-Bahn

| * ด
* ค
* ก
สหภาพยุโรป รถไฟใต้ดิน ในประเทศสมาชิกของสหภาพยุโรป |
| --- |
| 
* เนเธอร์แลนด์ อัมสเตอร์ดัม
* กรีซ เอเธนส์
* สเปน บาร์เซโลนา
* เยอรมนี เบอร์ลิน
* สเปน บิลบาโอ
* อิตาลี เบรชชา
* เบลเยียม บรัสเซลส์
* โรมาเนีย บูคาเรสต์
* ฮังการี บูดาเปสต์
* อิตาลี กาตาเนีย
* เดนมาร์ก โคเปนเฮเกน
* เยอรมนี แฟรงก์เฟิร์ต
* อิตาลี เจนัว
* สหราชอาณาจักร กลาสโกว์
* เยอรมนี ฮัมบวร์ค
* ฟินแลนด์ เฮลซิงกิ
* สหราชอาณาจักร ลอนดอน
* ฝรั่งเศส ลีล
* โปรตุเกส ลิสบอน
* ฝรั่งเศส ลียง
* สเปน มาดริด
* ฝรั่งเศส มาร์แซย์
* อิตาลี มิลาน
* เยอรมนี มิวนิก
* อิตาลี เนเปิลส์
* เยอรมนี เนือร์นแบร์ค
* สเปน ปัลมา
* ฝรั่งเศส ปารีส
* เช็กเกีย ปราก
* ฝรั่งเศส แรน
* อิตาลี โรม
* เนเธอร์แลนด์ รอตเทอร์ดาม
* สเปน เซบิยา
* บัลแกเรีย โซเฟีย
* สวีเดน สต็อกโฮล์ม
* สหราชอาณาจักร ไทน์แอนด์แวร์
* ฝรั่งเศส ตูลูซ
* อิตาลี ตูริน
* สเปน บาเลนเซีย
* ออสเตรีย เวียนนา
* โปแลนด์ วอร์ซอ

 |